text: Nu skal svineriet væk
  26 april 2014 kl. 11.23
  I dag og i morgen samler tusindvis af frivillige affald op i naturen.
  Danmarks Naturfredningsforening afholder affaldsindsamling i morgen.
  Men i eksempelvis Vejle begynder de allerede i dag.
  - Hvem gider sidde i en park fuld af pizzabakker, gå en tur i en skov, hvor en håndværker har aflæsset en dynge bygningsaffald eller besøge en strand, der flyder med varme grillkul, plastikkrus og ispapir, spørger Britta Edelberg, der er Projektleder i Grønt Forum i Vejle.
  30 foreninger og mange frivillige vil samle svineriet op i kommunen.
  I løbet af ugen har skolebørn samlet affald.
  